****

**Gyermekfelügyelőket keresünk fogyatékkal élő gyermekek mellé!**

A 2018 júniusában lezajlott *Swimathon 2018* jótékonysági adománygyűjtő rendezvényen a **Találj Magadra Egyesület** csapata sikeresen összegyűjtötte az **ADJ EGY LÉLEGZETNYI IDŐT!** elnevezésű programjára a fedezetet, így lehetőségünk van arra, hogy sérült gyermeket nevelő nők számára 8 órányi szabadidőt biztosítsunk.

A programra jelentkező gyermekfelügyelőkkel szerződést köt az Egyesület, a gyerekfelügyeletért **bruttó 2000 Ft / óra** díjat fizetünk. Egy gyermekfelügyelő több családnál is vállalhat felügyeletet.

A programunkra jelentkező szülők és gyermekfelügyelők az Egyesület közvetítésével találhatnak egymásra a különböző igények figyelembe vételével.

**Jelentkezni lehet**az online [jelentkezési lap](https://docs.google.com/forms/d/e/1FAIpQLSewgaDnmQnmtY-ETp9xms5G9EHxqW2-S68wtiGwapa2VSWktA/viewform) kitöltésével.

További információ kérhető Csiznier Andreánál

* a Találj Magadra Egyesület Facebook-oldalára küldött üzenetben,
* a [lelegzetnyiido@gmail.com](mailto:lelegzetnyiido@gmail.com) email címre küldött levélben,
* a +36 20 445 8786-os telefonszámon.

A sérült gyermeket nevelő nők helyzetével foglalkozó programjaink során egyértelműen megfogalmazódott **a saját idő hiánya**, ezért nagyon fontosnak tartjuk, hogy ebben egy kis segítséget, “lélegzetnyi időt” kínáljunk fel az anyáknak.

Teljesen egyértelművé vált, hogy ez az egyik legsúlyosabb „hiányterület” az érintett családokban, amelynek – akár részleges ‑ megoldása jelentősen javíthatja nemcsak az édesanya, hanem az egész család fizikai és lelki állapotát.

Köszönjük, ha közreműködésével hozzájárul a sérült gyermeket nevelő szülők kikapcsolódásához, feltöltődéséhez!

Üdvözlettel,

Csiznier Andrea

gyermekfelügyelői kapcsolattartó

Találj Magadra Egyesület

A Találj Magadra Egyesület LÉLEGZETNYI IDŐ programja a „Swimathon 2018” adománygyűjtő kampány során összegyűjtött támogatásokból valósul meg.